proxectonos/corpus_dominio_legal_administrativo_tmp huggingface dataset:
DECRETO 192/2002, do 10 de maio, polo que se declara a urxente ocupación, para efectos de expropiación forzosa, pola Deputación Provincial de Ourense, dos bens e dereitos necesarios para a realización das obras do proxecto de camiño veciñal Mugares-Toén, punto quilométrico 5,700, concellos de Barbadás e Toén.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/06/2002

A Deputación Provincial de Ourense, en sesión celebrada o día trinta de novembro de dous mil un, aprobou o proxecto de camiño veciñal Mugares-Toén, punto quilométrico 5,700 e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día vintecinco de abril de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala a deputación, a vía provincial Mugares-Toén é paso obrigado para os veciños de moitas parroquias da bisbarra e dos termos municipais de Bardabás e Cartelle, constituíndo por tanto unha importante vía de comunicación de carácter comarcal e intermunicipal, sendo necesaria a actuación en dous puntos da vía ó ser o largo da plataforma menor que no resto da estrada, o que provoca uns estrangulamentos perigosos tanto para o tránsito rodado como para os viandantes.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dez de maio de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Ourense, para efectos de expropiación forzosa, dos bens e dereitos concretados no expediente administrativo instruído para o efecto e necesarios para
a execución das obras do proxecto de camiño veciñal Mugares-Toén, punto quilométrico 5,700.
Santiago de Compostela, dez de maio de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 19 de abril de 2002, da Secretaría Xeral do Servicio Galego de Saúde, pola que se constitúe a área de servicio compartido de diagnóstico por imaxe do Complexo Hospitalario Xeral-Cíes.
SERVICIO GALEGO DE SAÚDE — III. OUTRAS DISPOSICIÓNS — 10/05/2002

O Decreto 37/2001, do 1 de febreiro, de configuración de áreas de servicio compartido en estructuras hospitalarias do Servicio Galego de Saúde, formula, entre outros fins, procura-lo aproveitamento do potencial dos recursos asistenciais presentes nos hospitais públicos, co obxecto de optimiza-la calidade da asistencia sanitaria prestada.
A actividade asistencial desenvolta no Complexo Hospitalario Xeral-Cíes, no ámbito do diagnóstico por imaxe, reúne unhas condicións óptimas para configurarse como área de servicio compartido, ó dispoñer de dúas unidades asistenciais, o Servicio de Radioloxía do complexo hospitalario e a Unidade de Diagnóstico por Imaxe, xestionada polo Instituto Galego de Medicina Técnica, que aínda que veñen desenvolvendo a súa función asistencial de xeito independente, para ámbitos xeográficos diferentes e en quendas de traballo diferenciadas, son susceptibles, pola complementariedade das técnicas diagnósticas utilizadas, de alcanzar unha maior e máis eficaz coordinación que optimice os resultados obtidos por ambas.
A integración dos recursos asistenciais existentes co fin de lograr unha atención integral, eficiente e continuada, é un criterio básico de xestión no eido da sanidade pública. Por isto cómpre que o Sergas se beneficie do traballo simultáneo e coordinado de ámbalas dúas institucións mediante a constitución dunha área de servicio compartido no Complexo Hospitalario Xeral- Cíes, para a realización das prestacións propias de diagnóstico por imaxe.
No mesmo sentido maniféstase o contido das cláusulas adicionais sexta e décimo quinta do convenio singular, do 28 de xullo de 1998, subscrito entre o Servicio
Galego de Saúde e o Instituto Galego de Medicina Técnica.
Por todo isto, ó abeiro do disposto no artigo 4 do Decreto 37/2001, do 1 de febreiro, de configuración de areas de servicio compartido en estructuras hospitalarias do Servicio Galego de Saúde, elaborado o plan asistencial desta área de servicio compartido polo director xerente do Complexo Hospitalario Xeral-Cíes, e unha vez emitido informe favorable da División de Asistencia Sanitaria,
RESOLVO:
Artigo único.-Constitúese a área do Servicio Compartido de Diagnóstico por Imaxe do Complexo Hospitalario Xeral-Cíes, nomeado o xefe do Servicio de Radioloxía deste complexo hospitalario como coordinador asistencial da devandita área.
Santiago de Compostela, 19 de abril de 2002.
Manuel A. Silva Romero
Secretario xeral do Servicio Galego de Saúde
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 160/2002, do 18 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción das obras de mellora da seguridade vial na estrada PO-360, treito do Rosal; clave: PO/01/58.6
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 10/05/2002

Con data do 21 de maio de 2001 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de construcción da obra de mellora da seguridade vial na estrada PO-360, treito do Rosal. Clave: PO/01/58.6.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezaoito de abril de dous mil dous,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción da obra de mellora da seguridade vial na estrada PO-360, treito do Rosal. Clave: PO/01/58.6.
Santiago de Compostela, dezaoito de abril de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
CORRECCIÓN de erros.-Orde do 1 de febreiro de 2002 pola que se crean os ficheiros automatizados de datos de carácter persoal existentes na Consellería de Industria e Comercio.
CONSELLERÍA DE INDUSTRIA E COMERCIO — I. DISPOSICIÓNS XERAIS — 02/05/2002

Advertidos erros na citada orde, publicada no DOG nº 31, do 12 de febreiro de 2002, cómpre face-las seguintes correccións:
1. Na páxina 1.620, columna segunda, dentro do ficheiro Rexistro de dereitos mineiros, onde di:
«-Cesións previstas.
Ministerio de Ciencia e Tecnoloxía, organismos oficiais estatísticos».
Debe dicir:
«-Cesións previstas.
Ningunha».
2. Na páxina 1.621, columna primeira, dentro do ficheiro Rexistro de directores facultativos de actividades mineiras, onde di:
«-Finalidade.
Rexistro dos profesionais que realizan funcións de dirección facultativa en actividades mineiras. Seguimento das súas actuacións ó abeiro do Real decreto 863/1985, do 2 de abril, polo que se aproba o Regulamento xeral de normas básicas de seguridade mineira, dereitos mineiros da Comunidade Autónoma. Establece preferencias para o aproveitamento dos recursos minerais»,
Debe dicir:
«-Finalidade.
Rexistro dos profesionais que realizan funcións de dirección facultativa en actividades mineiras. Seguimento das súas actuacións ó abeiro do Real decreto 863/1985, do 2 de abril, polo que se aproba o Regulamento xeral de normas básicas de seguridade mineira».
CORRECCIÓN de erros.-Resolución do 20 de marzo de 2002 pola que se fai público o contido do convenio de colaboración entre o Instituto Galego de Promoción Económica (Igape), a Compañía Española de Reafianzamento (Cersa), as sociedades de garantía recíproca e as entidades financeiras adheridas para a habilitación dunha liña de financiamento específica de microcréditos na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 08/05/2002

Advertido erro na referida resolución, publicada no DOG nº 61, do 27 de marzo de 2002, procede face-la seguinte corrección:
-Nas páxinas 3.981 a 3.984, corespondentes ó anexo I, detéctase un erro na última páxina do dito anexo, páxina nº 3.984, concretamente no espacio reservado a cubrir pola Administración, polo que se substitúe o dito anexo I polo que se une a esta corrección de erros.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 6 de maio de 2002 pola que se fai público o nomeamento dos vicevaledores primeiro, segundo e terceiro do Valedor do Pobo.
VALEDOR DO POBO — II. AUTORIDADES E PERSOAL — 08/05/2002

De conformidade coa proposta da Comisión de Peticións do Parlamento de Galicia efectuada na reu
nión celebrada o pasado 3 de maio, a teor do disposto no artigo 9.1º da Lei do Valedor do Pobo, dispoño nomear:
-Vicevaledor primeiro, a Antonio Pol González.
-Vicevaledora segunda, a Olga García Agra.
-Vicevaledor terceiro, a Gumersindo Guinarte Cabada.
O que se fai público en cumprimento do disposto no artigo 9.2º da referida lei.
Santiago de Compostela, 6 de maio de 2002.
José Ramón Vázquez Sandes
Valedor do Pobo
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 25 de marzo de 2002 pola que se autoriza o cambio de denominación do Colexio de Educación Infantil e Primaria Muñoz Calero, Carballeda de Avia (Ourense).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/05/2002

Tendo en conta o artigo 8 do anexo do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que se cita no anexo.
Santiago de Compostela, 25 de marzo de 2002.
Celso Currás Fernández
Conselleiro de Educación e Ordenación
Universitaria
ANEXO
Provincia: Ourense.
Concello: Carballeda de Avia.
Localidade: Carballeda de Avia.
Código do centro: 32015906.
Denominación: Colexio de Educación Infantil e Primaria Muñoz Calero.
Nova denominación: Colexio de Educación Infantil e Primaria Pena Corbeira.
ORDE do 10 de abril de 2002 pola que se adscribe con carácter definitivo ó Instituto de Educación Secundaria das Fontiñas-Santiago de Compostela (A Coruña) o profesorado que se relaciona no anexo desta orde.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/05/2002

Na oferta inicial de ensinanzas de educación postobrigatoria trasládanse as ensinanzas de formación profesional familia administrativo do IES San Clemente ó IES As Fontiñas, ambos da localidade de Santiago de Compostela.
O Real decreto 2112/1998, do 2 de outubro, establece na súa disposición adicional décimo cuarta que nos casos que se produza un cambio de ensinanzas desde un centro a outro, os profesores das especialidades afectadas quedarán adscritos ó novo centro, mantendo para tódolos efectos a antigüidade que posuían no centro de orixe.
Extinguidas as ensinanzas de formación profesional da familia administrativo no IES San Clemente e implantadas no IES As Fontiñas, procede agora efectua-la adscrición con carácter definitivo, no Instituto de Educación Secundaria As Fontiñas, do profesorado do Instituto de Educación Secundaria San Clemente.
Na súa virtude, esta Consellería de Educación e Ordenación Universitaria
DISPÓN:
Primeiro.-Os profesores de ensino secundario e técnicos de formación profesional que se relacionan no anexo desta orde, procedentes do IES San Clemente, quedan adscritos definitivamente no Instituto de Educación Secundaria As Fontiñas de Santiago de Compostela.
Segundo.-A adscrición a que se refire esta orde non suporá variación nin modificación da situación do profesorado nin dos dereitos que lles corresponden, e os servicios no centro computaranse desde a toma de posesión no instituto de procedencia.
Terceiro.-Nos títulos administrativos dos interesados, a delegación provincial da consellería incluirá dilixencias nas que se faga consta-la posesión no novo instituto.
Cuarto.-A efectividade desta orde será do 1 de setembro de 2002.
Santiago de Compostela, 10 de abril de 2002.
Celso Currás Fernández
Conselleiro de Educación e Ordenación Universitaria
ANEXO
Apelidos e nome
DNI
Disciplina
Mejuto Quintela, Manuel E.
33018299
Administración de empresas
(590101)
Otero Trillo, Ramón J.
33159693
Administración de empresas
(590101)
Silva Chorén, Juan Manuel
33199155
Administración de empresas
(590101)
González Iglesias, Mª Rosa
33208283
Procesos comerciais (591221)
Valiño Cajaraville, Julia
33207565
Procesos comerciais (591221)
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 16 de abril de 2002, da Dirección Xeral da Función Pública, pola que se emprazan as persoas interesadas no recurso contencioso-administrativo número 01/0000311/2002-IN, interposto por Enrique Disdier da Vila.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 08/05/2002

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo número 01/0000311/2002-IN interposto por Enrique Disdier da Vila contra a resolución da Consellería da Presidencia e Administración Pública do 14 de decembro de 2001, pola que se desestima o recurso de reposición formulado contra a Orde do 8 de outubro de 2001, pola que se convoca proceso selectivo para o ingreso nas distintas escalas do corpo facultativo superior da Xunta de Galicia (grupo A), publicada no DOG nº 199, do 15-10-2001.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida
sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 16 de abril de 2002.
Belén Prado Sanjurjo
Directora xeral da Función Pública
RESOLUCIÓN do 16 de abril de 2002, da Dirección Xeral da Función Pública, pola que se emprazan as persoas interesadas no recurso contencioso-administrativo número 01/0000318/2002-IN, interposto pola Asociación Profesional de Axentes Forestais.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 08/05/2002

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo número 01/0000318/2002-IN interposto pola Asociación Profesional de Axentes Forestais contra a Orde do 18 de decembro de 2001, pola que se convoca proceso selectivo para o ingreso no corpo de auxiliares técnicos da Xunta de Galicia (grupo D), escala de axentes forestais, publicada no DOG nº 250, do 28-12-2001.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 16 de abril de 2002.
Belén Prado Sanjurjo
Directora xeral da Función Pública
RESOLUCIÓN de 18 de abril de 2002 pola que se convocan dous cursos básicos para auxiliares de policía local.
ACADEMIA GALEGA DE SEGURIDADE — III. OUTRAS DISPOSICIÓNS — 03/05/2002

Dentro dos programas de actividades que a Academia Galega de Seguridade ten previsto realizar no ano 2002, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración de dous cursos básicos para auxiliares de policía local, segundo o previsto na disposición adicional II da Lei 3/1992, do 23 de marzo, de coordinación das
policías locais, que deberá desenvolverse conforme as seguintes bases:
Obxectivos.
Os cursos teñen por obxectivos dota-los auxiliares de policía local dunha formación teórico-práctica que os capacite para o posterior desempeño da súa actividade profesional.
Destinatarios.
Os cursos van dirixidos a todas aquelas persoas que sexan contratadas para desenvolve-la función de auxiliar de policía local durante a temporada de verán, nos concellos de Galicia.
Inscrición.
A inscrición dos participantes será totalmente gratuíta, debéndose comunicar esta, antes do 15 de maio de 2002 para efectua-la correspondente reserva de praza.
Prazas.
Sen límite.
Solicitudes.
1. Os concellos que se atopen nesta situación deberán remitir un escrito á Academia Galega de Seguridade, solicitando a participación no curso, no que figure a lista de persoas que van ser contratadas como auxiliares de policía local; para efectua-la correspondente reserva de praza para a realización do devandito curso.
2. O prazo para a remisión de escritos rematará o día 15 de maio de 2002.
3. Os escritos deberán enviarse á sede da Academia Galega de Seguridade: avenida da Cultura, s/n, 36680 A Estrada.
Contido e duración.
Os cursos terán lugar en sesións de mañá e tarde, de luns a venres, e neles trataranse entre outras as seguintes materias:
-Intervención policial.
-Tráfico e seguridade vial.
-Policía administrativa.
-Primeiros auxilios.
-Dereito penal.
-Dereito procesual-penal.
Os cursos terán unha duración de 5 días, cun total de 40 horas lectivas.
Lugar.
Os cursos desenvolveranse na Academia Galega de Seguridade, sita na avenida da Cultura, s/n, 36680 A Estrada.
Datas.
Os cursos desenvolveranse nas seguintes datas:
1º curso: do 27 ó 31 de maio.
2º curso: do 3 ó 7 de xuño.
O horario dos cursos será de 10 a 14 horas e de 16 a 20 horas.
Certificado.
Para obte-lo correspondente diploma será requisito indispensable supera-la fase de formación teórica, donde o alumno ten que completar tódalas materias que figuran no programa.
Modificacións.
A Academia Galega de Seguridade poderá modifica-lo desenvolvemento dos cursos para adaptalo ás necesidades da Administración e ás continxencias que poidan xurdir.
A Estrada, 18 de abril de 2002.
Juan José Fariñas-Ferro Rodríguez
Director xeral da Academia Galega de Seguridade
ORDE do 22 de abril de 2002 pola que se autoriza o inicio de actividades do centro de atención a persoas maiores de Ribeira (A Coruña).
CONSELLERÍA DE ASUNTOS SOCIAIS — III. OUTRAS DISPOSICIÓNS — 03/05/2002

En virtude do disposto no artigo 29 da Lei 4/1993, do 14 de abril, de servicios sociais, para a creación de centros de servicios sociais propios da Administración autonómica, é necesaria unha norma con rango de decreto, sendo necesaria unha orde da consellería competente para o inicio de actividades.
Creado o centro de atención a personas maiores en Ribeira (A Coruña) polo Decreto 81/2002, do 7 de marzo, procede autoriza-lo inicio das súas actividades.
Por outra banda, e tendo en conta que a disposición adicional final primeira do antedito decreto autoriza a conselleira de Asuntos Sociais para o seu desenvolvemento e execución,
DISPOÑO:
Artigo único.
Autorízase o inicio de actividades e a posta en funcionamiento do centro de atención a persoas maiores en Ribeira (A Coruña).
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 22 de abril de 2002.
Corina Porro Martínez
Conselleira de Asuntos Sociais
RESOLUCIÓN do 18 de abril de 2002 pola que se convoca un curso sobre a calidade no servicio policial.
ACADEMIA GALEGA DE SEGURIDADE — III. OUTRAS DISPOSICIÓNS — 03/05/2002

Dentro dos programas de actividades que a Academia Galega de Seguridade ten previsto realizar no ano 2002, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre a calidade no servicio policial, que deberá desenvolverse conforme as seguintes bases:
Obxectivos.
-Coñece-la importancia que ten un nivel de calidade adecuado no traballo policial.
-Saber cales son os indicadores dun nivel adecuado e óptimo de calidade no servicio.
-Planificación e implantación de estratexias e patróns de calidade, así como control e avaliación dos mesmos.
Destinatarios.
O curso vai dirixido en especial ós membros das Forzas e Corpos de Seguridade que teñan funcións de mando ou dirección nos seus cadros de persoal, e tamén ó resto dos membros dos corpos das policías locais de Galicia, membros da Unidade do C.N.P. adscrita á Comunidade Autónoma de Galicia; e no caso de quedaren prazas vacantes ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán neste curso será de 27.
Solicitudes.
1. O persoal que desexe participar neste curso deberá presentar cuberta a máquina ou con letra moi clara a instancia que figura no anexo.
2. O prazo para a presentación de instancias rematará o día 16 de maio, ás 14 horas.
3. As instancias deberán vir asinadas polo xefe do cadro de persoal, ou polo concelleiro de tráfico e seladas; isto será requisito indispensable para ser admitido no curso, o incumprimento deste requisito implicará á exclusión do devandito curso.
4. As instancias deberán enviarse á sede da Academia Galega de Seguridade: Avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.41º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso celebrarase durante os días 28, 29 e 30 de maio.
O horario será de 9.30 a 13.30 horas e de 16 a 20 horas durante os días 28 e 29; e o día 30 só en xornada de mañá.
Relación de admitidos.
A relación de admitidos publicarase o día 21 de maio, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na sede da Academia Galega de Seguridade, sita na Avenida da Cultura, s/n, no concello da Estrada.
Certificado de asistencia.
Ó remate do curso entregaráselle un certificado de asistencia, a aquelas persoas que acrediten a súa participación continuada.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 18 de abril de 2002.
Juan José Fariñas-Ferro Rodríguez
Director xeral da Academia Galega de Seguridade
ORDE do 15 de abril de 2002 pola que se declara de interese galego a Fundación de Endocrinología y Nutrición Gallega.
CONSELLERÍA DE SANIDADE — III. OUTRAS DISPOSICIÓNS — 03/05/2002

Con data 13 de marzo de 2002 foi publicada no Diario Oficial de Galicia a Orde da Consellería da Presidencia e Administración Pública do 6 de marzo de 2002 , pola que se clasifica de interese sanitario a Fundación de Endocrinología y Nutrición Gallega, adscribíndoa á Consellería de Sanidade, que exercerá plenamente o protectorado sobre ela.
Esta fundación, de acordo co establecido no artigo 5 dos seus estatutos ten como obxecto a promoción e desenvolvemento da endocrinoloxía e nutrición nas vertentes clínica e experimental na Comunidad Autónoma de Galicia.
Por todo isto, en virtude das competencias que me confire o artigo 34 da Lei 1/1983, do 22 de febreiro , reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento das fundacións de interese galego,
DISPOÑO:
Primeiro.-Declarar de interese galego a Fundación de Endocrinología y Nutrición Gallega, ó cumpriren
os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación de Endocrinología y Nutrición Gallega, no rexistro de fundacións de interese galego, sección da Consellería de Sanidade, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 15 de abril de 2002.
José María Hernández Cochón
Conselleiro de Sanidade
CORRECCIÓN de erros.-Resolución do 26 de febreiro de 2002, da Delegación Provincial da Coruña, pola que se dispón o depósito e a publicación, no Diario Oficial de Galicia, da revisión salarial para o ano 2002 do convenio colectivo do sector de transporte de mercadorías por estrada.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/05/2002

Advertido erro na devandita resolución, publicada no Diario Oficial de Galicia número 70, do xoves, día 11 de abril de 2002, cómpre face-la seguinte corrección:
-Na páxina 4.694, no apartado: * Axudas de custo, onde di: «En Galicia: 28,89 E/día», debe dicir: «En Galicia: 29,89 E/día».
CORRECCIÓN de erros.-Orde do 5 de abril de 2002 pola que se anuncian subvencións a empresas privadas para a mellora da infraestructura hoteleira.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 03/05/2002

Advertidos erros no texto da Orde do 5 de abril de 2002, pola que se anuncian subvencións a empre-
sas privadas para a mellora da infraestructura hoteleira, publicada no Diario Oficial de Galicia nº 71, do 12 de abril de 2002, efectúanse as seguintes correccións:
Páxina 4.812. Artigo 4º, onde dí: «...que permitan a conversión de hostais en hoteis e do 25% no caso das accións encamiñadas á modernización das instalacións existentes e de implantación de sitemas de calidade», debe dicir: «...que permita a conversión de calquera establecemento hoteleiro en hoteis e do 25% no caso das accións encamiñadas á modernización das instalacións existentes, á adaptación de hoteis e á implantación de sistemas de calidade».
Páxina 4.814. Epígrafe 2 do artigo 8º, onde di: «...do investimento mínimo subvencionable (90.151,82 euros)», debe dicir: «...do investimento mínimo subvencionable (90.000 euros)».
Páxina 4.818. Anexo IV, no cadro que inclúe a documentación que presentará o beneficiario, no último punto, onde di: «...dun importe global superior a 30.50,61 A se solicita o pagamento da anualidade de 2002 ou, se é o caso, de 2004 ou 2005», debe dicir: «...dun importe global superior a 30.050,61 A se solicita o pagamento da anualidade de 2002 ou, se é o caso, de 2003, 2004 ou 2005».
CORRECCIÓN de erros.-Orde do 3 de abril de 2002 pola que se anuncian subvencións para a reforma, adaptación e mellora de establecementos de turismo rural.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 03/05/2002

Advertidos erros no texto da Orde do 3 de abril de 2002, pola que se anuncian subvencións para a reforma, adaptación e mellora de establecementos de turismo rural, publicada no Diario Oficial de Galicia nº 72, do 15 de abril de 2002, efectúanse as seguintes correccións:
Páxina 4.886. Epígrafe 1 do artigo 6º, onde di: «1º Proxecto básico asinado...» , debe dicir: «e) 1º Proxecto básico asinado...».
Páxina 4.886. Letra h) do artigo 6º.1, onde di: «...da modalidade de residencia á de pousada», debe dicir: «...da modalidade de residencia á de hospedería».
Páxina 4.888. Epígrafe 3.5 do artigo 9º, onde di: «...ós que se fai referencia no artigo 4ºd)...», debe dicir: «...ós que se fai referencia no artigo 4ºe)...».
CORRECCIÓN de erros.-Resolución do 18 de abril de 2002, da Secretaría Xeral da Consellería de Política Agroalimentaria e Desenvolvemento Rural, pola que se convocan cursos de aplicador/manipulador de praguicidas de uso fitosanitario e gandeiro para agricultores.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 03/05/2002

Advertido erro na devandita resolución, publicada no DOG nº 78, do martes, 23 de abril de 2002, cómpre efectua-la oportuna corrección:
Na páxina nº 5.602, anexo III, cursos de aplicador/manipulador de praguicidas fitosanitarios e de uso gandeiro, nivel básico, cómpre corrixi-las seguintes datas de realización:
Provincia
Lugares
Data de realización
Onde di
Debe dicir
A Coruña
Vedra
29 abril-3 maio
3-7 xuño
Irixoa
13-17 maio
6-10 maio
E engadir:
Provincia
Lugares
Data de realización
A Coruña
Rois
22-24 de maio
Negreira
23-29 de maio
Pontevedra
A Estrada
17-21 de xuño
CONSELLERÍA DE CULTURA, COMUNICACIÓN SOCIAL
E TURISMO
CORRECCIÓN de erros.-Orde do 3 de abril de 2002 pola que se anuncian subvencións a empresas privadas para a mellora de campamentos públicos de turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 03/05/2002

Advertidos erros no texto da Orde do 3 de abril de 2002, pola que se anuncian subvencións a empresas privadas para a mellora de campamentos públicos de turismo, publicada no Diario Oficial de Galicia nº 72, do 15 de abril de 2002, efectúanse as seguintes correccións:
Páxina 4.880. Disposición adicional sexta, onde di: «...da documentación á que fai referencia o artigo 8 desta orde así como os prazos establecidos no artigo 9.1º...» , debe dicir: «...da documentación á que fai referencia o artigo 7 desta orde así como os prazos establecidos no artigo 8.1º...».
Páxina 4.880. Disposición adicional sexta, onde di: «...cando se concedese unha subvención consonte o sinalado no artigo 7.3 desta orde», debe dicir: «...cando se concedese unha subvención consonte o sinalado no artigo 6.3 desta orde».
Páxina 4.883. Anexo IV. No cadro que inclúe a documentación que presentará o beneficiario, no último punto, onde di: «...dun importe global superior a 30.50,61 A...», debe dicir: «...dun importe global superior a 30.050,61 A...».
CORRECCIÓN de erros.-Resolución do 16 de abril de 2002, da Secretaría Xeral da Consellería de Política Agroalimentaria e Desenvolvemento Rural, pola que se convocan cursos de aplicador/manipulador de praguicidas de usos fitosanitarios e gandeiros para alumnos de centros de formación agraria.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 03/05/2002

Advertido erro na devandita resolución, publicada no DOG nº 78, do martes, 23 de abril de 2002, cómpre efectua-la oportuna corrección:
Na páxina 5.598, na columna da dereita, no punto 5: Realización, os centros, os lugares e as datas de realización dos cursos que figuran a continuación.
Débese engadir:
Centro
Lugar de
realización
Nº
cursos
Datas
realización
Instituto de Educación
Secundaria A Granxa
Ponteareas
2
13-20 de maio de 2002
CORRECCIÓN de erros.-Decreto 74/2002, do 28 de febreiro, polo que se crea o Rexistro de Entidades Colaboradoras do Plan de Galicia sobre Drogas, e se regula o procedemento para a súa declaración de interese.
CONSELLERÍA DE SANIDADE — I. DISPOSICIÓNS XERAIS — 06/05/2002

Advertido erro no devandito decreto publicado no DOG nº 54, do venres, 15 de marzo de 2002, cómpre face-la oportuna corrección:
-Na páxina 3.449, o anexo que figura como anexo III é, en realidade, o anexo IV, polo que, debemos publica-lo anexo III a seguir:
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 23 de abril de 2002 pola que se dispón o nomeamento dun membro do Consello Galego de Cooperativas.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 07/05/2002

O Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas, desenvolve as previsións contidas na súa norma de creación, a Lei 5/1998, do 18 de decembro, de cooperativas de Galicia, e regula no seu artigo cuarto a composición, e no artigo quinto o procedemento de nomeamento e cesamento dos membros deste órgano.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, e o artigo 5 e a disposición derradeira primeira do Decreto 25/2001, do 18 de xaneiro, por proposta do conselleiro de Pesca e Asuntos Marítimos,
DISPOÑO:
Artigo único.-O nomeamento como vocal suplente do Consello Galego de Cooperativas, en representación da Consellería de Pesca e Asuntos Marítimos, de Eduardo Suárez Campo.
Santiago de Compostela, 23 de abril de 2002.
Antonio Pillado Montero
Conselleiro de Xustiza, Interior e Relacións Laborais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 158/2002, do 6 de maio, polo que se nomean os membros da Xunta Electoral de Galicia.
PRESIDENCIA — II. AUTORIDADES E PERSOAL — 07/05/2002

Os páragrafos 1º c) e 1º d) do artigo 14 da Lei 8/1985, do 13 de agosto, de eleccións ó Parlamento de Galicia, modificada pola Lei de Galicia 15/1992, do 30 de decembro, establecen que a Xunta Electoral de Galicia está composta, entre outros, por catro vocais maxistrados do Tribunal Superior de Xustiza de Galicia, e por catro vocais profesores en activo das facultades de Dereito, de Ciencias Políticas ou de Socioloxía das universidades de Galicia.
O presidente do Tribunal Superior de Xustiza de Galicia, así como o presidente do Parlamento de Galicia, mediante cadanseu escrito dirixido a esta Presidencia, comunican os vocais designados en virtude do artigo 14.1º c) e d) da Lei 8/1985, do 13 de agosto, de eleccións ó Parlamento de Galicia.
Polo exposto, e en cumprimento do disposto no artigo 15.1º da Lei 8/1985, do 13 de agosto, de eleccións ó Parlamento de Galicia,
DISPOÑO:
Artigo 1º
Por proposta do presidente do Tribunal Superior de Xustiza de Galicia, noméanse vocais da Xunta Electoral de Galicia os maxistrados do dito tribunal que a seguir se indican:
Juan Carlos Trillo Alonso.
Francisco Javier D'Amorín Viéitez.
Juan Luis Martínez López.
Antonio Jesús Outeiriño Fuente.
Artigo 2º
Por proposta do presidente do Parlamento de Galicia, nomeánse vocais da Xunta Electoral de Galicia os profesores que a seguir se indican:
Antonio Xabier Ferreira Fernández.
Ángel Gómez-Iglesias Casal.
Jesús Martínez Girón.
José Antonio Portero Molina.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, seis de maio de dous mil dous.
Manuel Fraga Iribarne
Presidente
CONSELLERÍA DE XUSTIZA, INTERIOR E RELACIÓNS
LABORAIS
ORDE do 23 de abril de 2002 pola que se dispón o cesamento dun membro do Consello Galego de Cooperativas.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 07/05/2002

O Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas, desenvolve as previsións contidas na súa norma de creación, a Lei 5/1998, do 18 de decembro, de cooperativas de Galicia, e regula no seu artigo cuarto a composición e no artigo quinto o procedemento de nomeamento e cesamento dos membros deste órgano.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, e o artigo 5 e a disposición derradeira primeira do Decreto 25/2001, do 18 de xaneiro, por proposta do conselleiro de Pesca e Asuntos Marítimos,
DISPOÑO:
Artigo único.-O cesamento como vocal suplente do Consello Galego de Cooperativas, en representación da Consellería de Pesca e Asuntos Marítimos, de Joaquín Mariño Cadarso, nomeado pola Orde do 26 de xuño de 2001.
Santiago de Compostela, 23 de abril de 2002.
Antonio Pillado Montero
Conselleiro de Xustiza, Interior e Relacións Laborais
ORDE do 3 de maio de 2002 pola que se autoriza o cesamento de actividades do centro de menores Xesús de Nazaret-Palavea (A Coruña).
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 07/05/2002

En virtude do disposto no artigo 29 da Lei 4/1993, do 14 de abril, de servicios sociais e do artigo 6 do Decreto 243/1995, do 28 de xullo, polo que se regula o réxime de autorización e acreditación de centros de servicios sociais, os centros de servicios sociais propios da Comunidade Autónoma crearanse mediante decreto precisándose orde da consellería competente para o inicio das súas actividades.
A entrada en vigor da Lei orgánica 5/2000, do 12 de xaneiro, reguladora da responsabilidade penal dos menores, fai necesaria a adaptación do centro de menores Xesús de Nazaret ás esixencias desta, que pasan necesariamente por unha fonda remodelación do centro, tanto na súa estructura física como na súa natureza.
De conformidade co disposto no artigo 25 do Decreto 243/1995 citado, para o cesamento de actividades dun centro, tanto temporal como definitivo, será preceptiva a obtención do correspondente permiso. O cesamento definitivo total vén referido á finalización de actividades de prestación respecto de tódolos servicios.
Polo exposto e en uso das facultades que me son atribuídas polo Decreto 488/1997, do 26 de decembro, polo que se establece a estructura orgánica desta consellería, modificado polos decretos 117/1999, do 23 de abril, 202/2000, do 21 de xullo, e 200/2001, do 27 de agosto,
DISPOÑO:
Artigo único.-Autorízase o cesamento de actividades definitivo total do centro de menores Xesús de Nazaret-Palavea (A Coruña).
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, tres de maio de dous mil dous.
Manuela López Besteiro
Conselleira de Familia e Promoción do Emprego,
Muller e Xuventude
RESOLUCIÓN do 26 de abril de 2002 pola que se ordena a publicación do acordo do Consello da Xunta de Galicia do 25 de abril de 2002, polo que se aproba a modificación da relación de postos de traballo da Consellería de Educación e Ordenación Universitaria.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 07/05/2002

A modificación da relación de postos de traballo da Consellería de Educación e Ordenación Universitaria que figura no anexo I a este acordo obedece á necesidade de adecua-lo cadro de persoal funcionario da Delegación Provincial de Ourense e de varios centros directivos, para garantir un mellor desenvolvemento das súas funcións.
No anexo II recóllese a relación de postos de traballo de persoal laboral non docente, na que se adecuan os postos de traballo ás actuais necesidades dos centros educativos e se refunden tódalas modificacións posteriores da actual RPT desde que se publicou no Diario Oficial de Galicia nº 227, do 27 de novembro de 1995.
En consecuencia, por proposta do titular da Consellería da Presidencia e Administración Pública, consultadas as organizacións sindicais presentes na Mesa Sectorial de Persoal Funcionario e na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día vintecinco de abril de dous mil dous adoptou o seguinte
ACORDO:
Primeiro.-Modifica-la vixente relación de postos de traballo da Consellería de Educación e Ordenación Universitaria, nos termos que se sinalan nos anexos ó presente acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do vintecinco de abril de dous mil dous, relativo á modificación da relación de postos de traballo da Consellería de Educación e Ordenación Universitaria, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 26 de abril de 2002.
Jaime Pita Varela
Conselleiro da Presidencia, Relacións Institucionais
e Administración Pública
NOTAS:
(1) Dispoñibilidade horaria.
(2) Media xornada.
(3) A tempo parcial 9,5 meses/Itinerante.
(4) A tempo parcial 9,5 meses.
(5) Media xornada/Inclúe limpeza CEFORES.
(6) A tempo parcial 9 meses.
(8) Para extinguir/Ocupado por funcionario de ca-
rreira.
(9) Ocupado por funcionario de carreira.
(10) Dispoñibilidade horaria.
(11) Para extinguir.
(12) Media xornada/A tempo parcial.
(13) A tempo parcial 9,5 meses/Nocturnidade.
(14) Nocturnidade.
(15) 20 horas semanais.
(16) A tempo parcial 9 meses/Reconverter a axudante de cociña.
(17) Para extinguir/A tempo parcial 9 meses.
(18) A tempo parcial 9,5 meses/Ocupado por fun-
cionario.
(19) A tempo parcial 9 meses/Ocupado por laboral grupo IV.
RESOLUCIÓN do 16 de abril de 2002, da Dirección Xeral da Función Pública, pola que se emprazan as persoas interesadas no recurso contencioso-administrativo número 01/0000290/2002, interposto pola Unión Territorial CSI-CSIF de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 07/05/2002

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo número 01/0000290/2002 interposto pola Unión Territorial CSI-CSIF de Galicia contra a Orde do 18 de decembro de 2001, pola que se convoca proceso selectivo para o ingreso no corpo de auxiliares técnicos da Xunta de Galicia (grupo D), escala de axentes forestais, publicada no DOG nº 250, do 28-12-2001.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo
de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 16 de abril de 2002.
Belén Prado Sanjurjo
Directora xeral da Función Pública
CORRECCIÓN de erros.-Orde do 16 de abril de 2002 pola que se procede á convocatoria para o ano 2002 de axudas encamiñadas á mellora da infraestructura enerxética de Galicia, en réxime de concorrencia competitiva, de acordo coas bases reguladoras establecidas no anexo II da Orde do 11 de marzo de 2002, publicadas no Diario Oficial de Galicia número 55, do 18 de marzo.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 06/05/2002

Advertidos erros na devandita orde, publicada no Diario Oficial de Galicia nº 79, do mércores 24 de abril de 2002, cómpre face-la seguinte corrección:
-Procédese a publica-los anexos da orde que por erro non foron publicados.
CONSELLERÍA DE CULTURA, COMUNICACIÓN SOCIAL
E TURISMO
CORRECCIÓN de erros.-Orde do 29 de marzo de 2002 pola que se procede á convocatoria para o ano 2002 das axudas para o fomento da innovación empresarial e prestación de servicios no sector da minería na Comunidade Autónoma galega, en réxime de concorrencia competitiva, de acordo coas bases reguladoras establecidas no anexo I da Orde do 11 de marzo de 2002, publicadas no Diario Oficial de Galicia número 55, do 18 de marzo.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 06/05/2002

Advertidos erros na devandita orde, publicada no Diario Oficial de Galicia nº 79, do mércores 24 de abril de 2002, cómpre face-la seguinte corrección:
-Procédese a publica-los anexos da orde que, por erro, non foron publicados.